b'\n_START_ARTICLE_\nZasilna voja\xc5\xa1ka mo\xc4\x8d (letalski motor)\n_START_PARAGRAPH_\nZasilna voja\xc5\xa1ka mo\xc4\x8d (ang. War Emergency Power - WEP) je tehnologija, ki je omogo\xc4\x8dala nekaterim voja\xc5\xa1kim letalskim motorjem iz 2. svetovne vojne, da so za kratek \xc4\x8das (po navadi 5 minut) razvijali ve\xc4\x8d kot 100% nazivne mo\xc4\x8di motorja._NEWLINE_Lovsko letalo P-51D Mustang je imelo normalno mo\xc4\x8d 1490 KM, z uporabo WEP pa 1720 KM. Vought F4U Corsair je razvijal okrog 410 KM ve\xc4\x8d, ko je uporabljal WEP._NEWLINE_Ve\xc4\x8djo mo\xc4\x8d se je dalo dose\xc4\x8dti na na\xc4\x8dinov: z vrizgavanjem vode ali pa me\xc5\xa1anice vode/metanola. Lahko se je pove\xc4\x8dalo polnjenje mehanskega polnilnika.'